L'alcaldessa d'Alaquàs lamenta la suspensió de la reunió amb el conseller de Sanitat
20/07/2011

# L'alcaldessa d'Alaquàs lamenta la suspensió de la reunió amb el conseller de Sanitat

*   20/07/2011
*   [Imprimir](#)
*   Compartir
*    https://www.alaquas.org/documento.asp?id\_do=12799

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12799%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20lamenta%20la%20suspensi%C3%B3%20de%20la%20reuni%C3%B3%20amb%20el%20conseller%20de%20Sanitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12799/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12799/20072011dsc08462_Form_4.jpg)](https://www.alaquas.org/ficheros/documentos/2011/2/12799/20072011dsc08462_Form_10.jpg "<a href='https://www.alaquas.org/ficheros/documentos/2011/2/12799/20072011dsc08462_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs lamenta la suspensió de la reunió amb el conseller de Sanitat</a>")

Elvira García Campos s'ha mostrat indignada davant la cancel·lació d'aquesta reunió i exigeix de manera immediata una nova trobada amb el responsable de Sanitat

L'alcaldessa de Alaquàs, Elvira García Campos, ha lamentat la suspensió de la reunió prevista per a hui dimecres amb el nou conseller de Sanitat, Luis Rosado Bretón, per a exigir la construcció del Centre Auxiliar de Salut d'Alaquàs. La primera edil s'ha mostrat indignada davant l'anul·lació d'aquesta trobada que ha estat cancel·lada amb solament una hora d'antelació i sense donar cap explicació.

La primera edil ha manifestat que exigirà demà mateix una nova reunió amb el conseller de Sanitat perquè aquesta es produisca abans que finalitze el mes. Elvira García Campos ha insistit que "no permetrà que res s'interpose davant els interessos de la ciutadania de Alaquàs" i ha recordat que Alaquàs porta esperant durant anys aquest Centre Auxiliar de Salut.  
  
Elvira García Camps tenia previst reunir-se hui amb el nou Conseller de Sanitat per a reprendre els contactes i iniciar els tràmits per a la construcció del Centre Auxiliar de Salut. A la reunió assistia acompanyada de la Plataforma per la Sanitat Pública de Alaquàs i dels portaveus dels grups polítics que integren la Corporació Municipal, fruit del compromís adquirit per la primera edil a través del qual ha oferit a tots els grups polítics un pacte de col·laboració per a treballar junts en els grans temes que afecten als veïns i veïnes de Alaquàs.

Aquesta suspensió suposa demorar més temps la posada en marxa del projecte de construcció del Centre Auxiliar de Salut i un pas enrere en l'immens treball realitzat per la Plataforma per la Sanitat Pública de Alaquàs des que es va crear en novembre de 2009 i que s'ha vist reflectit en diverses accions de mobilització ciutadana, en les quals s'ha posat de manifest la preocupació dels veïns i veïnes de Alaquàs en la construcció d'aquest centre de salut. L'alcaldessa ha recordat a més que l'anterior conseller de Sanitat es va comprometre a construir aquest nou edifici en el primer trimestre de 2011 i des de llavors l'única resposta que es tenia era la reunió cancel·lada aquesta mateixa vesprada.